stanford-oval/wikipedia huggingface dataset:
קייג'ון
תרבות > אמונות ופולקלור

תרבות הקייג'ון כוללת אמונות עתיקות כגון האמונה במרפא (לרוב מרפאה) טיקסית (Traiteur) העושה שימוש בשיטות של וודו לשם ריפוי.
אמונה נוספת היא הרו-גא-רו (Roux-Ga-Roux), אדם זאב התוקף ילדים שלא מקיימים את מצוות הדת ובפרט את צום הלנט.
הערות שוליים

↑  מקור
| --- | --- |
בקרת זהויות :  NLI: 987007293771505171  BnF: cb11938969v (data)  GND: 4085115-1  LCCN: sh85018723  NKC: ph697099  SUDOC: 027322289 
תבשילי Étouffée (בישול בציר) וגמבו ומרכיביהם
קיצ'נר

ערך זה עוסק בעיר בקנדה. אם התכוונתם ללורד קיצ'נר, שעל שמו נקראת העיר, ראו .
| --- | --- |

צילום אוויר של מרכז העיר קיצ'נר
 מדינה:  קנדה קנדה
 פרובינציה:  אונטריו אונטריו
 ראש העיר:  בארי ורבנוביץ'
 תאריך ייסוד:  1854
 על שם:  הוריישו קיצ'נר, ברלין 
 שטח:  136.88 קמ"ר
 אוכלוסייה:  ‏
  ‑ בעיר:  256,885 (2021)
  ‑ במטרופולין:  523,894 (2016)
 קואורדינטות:  43°27′00″N 80°29′00″W﻿ / ﻿43.45°N 80.483333333333°W﻿ / 43.45; -80.483333333333 
 אזור זמן:  UTC -5
 /http://www.kitchener.ca
  מפת מיקום  מפה מפורטת   (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי קיצ'נר(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי קיצ'נר(למפת אונטריו רגילה) טורונטו אוטווה מיסיסוגה וינדזור ת'אנדר ביי טימינס קנורה גרייטר סדברי מניטובה קוויבק ארצות הברית מפרץ הדסוןקיצ'נר(למפת אונטריו מוגדלת) טורונטו אוטווה מיסיסוגה וינדזור ת'אנדר ביי טימינס קנורה גרייטר סדברי מניטובה קוויבק ארצות הברית מפרץ הדסוןקיצ'נר  he tabBackground:;tabBorder:#aaa;defaultTab:0;
 
קיצ'נר (באנגלית: Kitchener) היא עיר בדרום אונטריו, קנדה. העיר קיצ'נר משתרעת על שטח של 136.86 קמ"ר.
היסטוריה

מזמן ייסודה משנת 1854 ועד שנת 1916 שמה היה ברלין. אחוז נכבד מתושביה היו מהגרים מגרמניה, ואחרים היו בעיקר יוצאי בריטניה. בשנת 1912 קיבלה מעמד של עיר. לאחר מותו בטביעה של הוריישו קיצ'נר, שר המלחמה הבריטי, במלחמת העולם הראשונה, שונה שמה של העיר לשם הנוכחי, על שמו.
בעיר נולד וגדל ויליאם ליון מקנזי קינג שהיה ראש ממשלת קנדה בשנים שבין מלחמות העולם ובזמן מלחמת העולם השנייה.
בשנת 2004, חגגה העיר את יום השנה 150 שלה.
אזור מטרופוליטני

העיר מנתה 233,222 בשנת 2016, במיפקד האוכלוסין של קנדה. באזור המטרופולין, הכולל את הערים השכנות ווטרלו וקיימברידג', יש 523,894 אנשים, מה שהופך את האזור ל-10 בגודלו בקנדה והרביעי באונטריו. הערים קיצ'נר וווטרלו מכונות לעיתים קרובות "קיצ'נר-ווטרלו" (K-W), אם כי יש להן עיריות נפרדות. כולל קיימברידג', שלוש הערים ידועות בכינוי "שלוש הערים" (the tri-cities).
מועצת העיר

מועצה העיר של קיצ'נר מורכבת מראש עיריית קיצ'נר ו-10 חברי מועצה הממונים על המחלקות השונות.
אירועים ואתרים

בעיר מתקיים מדי שנה בחודש אוקטובר, פסטיבל אוקטוברפסט הכולל הופעות מוזיקליות, שתיית בירה ואוכל. זהו הפסטיבל הגדול בעולם מסוגו, מחוץ ליבשת אירופה. הוא כולל מצעד רב משתתפים לאורך הרחוב הראשי המושך אליו כ-150 אלף מבקרים מדי שנה.
ערים תאומות

גאנה קומאסי, גאנה (מ־2010)
"הדוד האנס" (סמל האוקטוברפסט) במצעד 2008
צור מפוספס

צור מפוספס
כדור עשוי מצור מפוספס
צור מפוספס הוא סוג של צור, שבו יש מערכת סדורה פחות או יותר של רצועות קונצנטריות כהות ובהירות לחלופין, הדומות לאדוות במים.
שימוש

מרבצים גדולים של צור מפוספס קיימים באזור פולין קטן, בסמוך לעיירות סנדומייז', אוסטרובייץ שוויינטוקז'יסקי ואילז'ה. בשל היותו נדיר והמראה הייחודי שלו משמש צור מפוספס כיום בייצור תכשיטים, והפך למוצר מקומי לייצוא.
בני התקופה הנאוליתית נהגו לכרות צור מפוספס בסמוך לקשמיונקי אופטובסקיה (Krzemionki Opatowskie), סביב 4,000 לפנה"ס, והוא היה בשימוש בייצור גרזינים.
גאולוגיה

הצור המפוספס מפולין הקטן נוצר ביורה עליון ומורכב בעיקר מ-α-קוורץ. המורפולוגיה של הגרגירים מעידה שהקוורץ אינו תוצר של המרה של אופאל וכלקדון, אלא השקעה ישירה ממי ים. הגבישיות גבוהה יותר במרכז התצביר. לעיתים נוכח בסלע כלקדון, בהיות תוצר של התגבשות מחדש של אופאל. מינרלים אחרים יכולים להימצא בצור בכמויות קטנות: מינרלי חרסית, קלציט, פצלת השדה, נציצים, גלאוקוניט, זירקון, טורמלין ורוטיל.
גוונים שונים של רצועות פרטניות קשורים למספר הגדל ופוחת ולגודל הנקבוביות הגורמים להשתקפות שונה של האור. נקבוביות קטנות ומעטות יותר משקפות פחות אור.
ביאורים

↑  באנגלית crystallinity, אמת מידה לסדר בתוך הסריג הגבישי של מינרל
↑  באנגלית concretion, שלמה שובאל מגדיר מונח זה כ"ריכוז מקומי נוקשה של מינרל שהצטבר בתוך קרקע. מקורו בשטיפה ובשקיעה מחדש של חומר בתוך הקרקע"
הערות שוליים

↑  Bożena Ewa Wódz: Trzydzieści pięć lat krzemienia pasiastego w biżuterii (מפולנית: 35 שנים של צור מפוספס בתכשיטנות), Muzeum Okręgowe, 2008, ISBN 9788388295324
↑  Elżbieta Dziadosz, Radosław Tarkowski: Krzemień pasiasty z okolic Ostrowca Świętokrzyskiego nową wizytówką Polski (צור מפוספס מאוסטרובייץ שוויינטוקז'יסקי, חלון ראווה חדש של פולין)
↑  Wojciech Borkowski, Janusz Bodziszewski: The use of striped flint in prehistory, Archaeologia Polona, vol 33:1995, pp. 71-87, PL ISSN 0066-5924
1 2  Paweł Król, Zdzisław Migaszewski: Rodzaje, występowanie i geneza krzemieni. Zarys Problematyki. Historia krzemienia (סוגים, מיקומים, והיווצרות של צור. היסטוריה של הצור), Muzeum Narodowe w Kielcach, 2009, p. 25
קונגו (נהר)

| --- | --- |
נהר קונגו ליד קינשאסה
נהר קונגו ליד קינשאסה
 מידע כללי
 אורך:  4,700 ק"מ
 ספיקה ממוצעת:  41,800 מ"ק לשנייה
 אגן ניקוז:  3,680,000 קמ"ר
 מוצא:  רמת השבר הסורי אפריקני, אגם טנגניקה ואגם מוארו
 גובה מוצא הנהר:  32 מ' 
 יובלים:  לואלבה, Inkisi River, Maiko, Molua, Mongala River, Lwika, Lowa (Kivu/Maniema), Lufimi, Lindi, M'pozo River, Ndjili River, Nsele River, Kambu, Lilo (left tributary of the Lwalaba), Likouala-Mossaka, Ulindi River, Lukunga River, רוקי, Likouala aux Herbes, Kwilu, Ikelemba, Tshuapa River, לומאמי, נהר צ'מבשי, אובנגי, Lefini River, Sangha, קסאי, Lukuga River, Aruwimi River, Ambe River, Lulonga River, Luvua River, Alima, Itimbiri River, Luvu, Gobari, בפסקה זו 2 רשומות נוספות שטרם תורגמו 
 שפך:  האוקיינוס האטלנטי
 מדינות באגן הניקוז:  אנגולה אנגולה בורונדי בורונדי גבון גבון דרום סודאן דרום סודאן הרפובליקה הדמוקרטית של קונגו הרפובליקה הדמוקרטית של קונגו הרפובליקה המרכז-אפריקאית הרפובליקה המרכז-אפריקאית הרפובליקה של קונגו הרפובליקה של קונגו זמביה זמביה טנזניה טנזניה קמרון קמרון רואנדה רואנדה
 אגן הניקוז של נהר קונגו
 אגן הניקוז של נהר קונגו
 
נהר קונגו, או בשמו הקודם נהר זאיר, הוא הנהר השני באורכו באפריקה לאחר נהר הנילוס והנהר החמישי באורכו בעולם. אורכו הכולל הוא 4,700 ק״מ, מוצאו מלואלבה ומפלי סטנלי והוא נשפך לאוקיינוס האטלנטי. המדינות הנמצאות לאורכו של הנהר הן הרפובליקה הדמוקרטית של קונגו, הרפובליקה של קונגו ואנגולה. הספיקה של נהר קונגו היא השנייה בגודלה בעולם  לאחר נהר האמזונס, עם ספיקה של 41,800 מטר מעוקב בשנייה. הנהר ויובליו זורמים דרך יערות הגשם של קונגו. בעקבות כך שרוב חלקיו של הנהר נמצאים על קו-המשווה, החום, הלחות, הגשמים הכבדים והקרקע שאיננה פורייה לאורך גדותיו גורמים לכך שהנהר כמעט ריק ממתיישבים לאורכו, למעט התיישבות קטנות של חקלאים, דייגים וציידים בקרבתו.
אטימולוגיה

כשנהר קונגו נגלה לראשונה לאדם האירופי בסוף המאה ה-15 הוא נקרא זאיר, משמעות השם היא נהר בשפות אפריקאיות מקומיות. במאה ה-18 שמו של הנהר הוחלף לנהר ריו-קונגו על שמה של ממלכת קונגו ששכנה באזור התחתון של הנהר באותה התקופה. הרפובליקה הדמוקרטית של קונגו והרפובליקה של קונגו אשר ממוקמות לאורכו של הנהר נקראו בשמם בהשראת שמו של הנהר.
עולם החי

העולם התת-ימי בנהר קונגו שופע בדגה והוא בית לכ-686 זנים שונים של דגים כאשר 80% מהזנים בנהר לא חיים באף מקום אחר וקיימים בנהר קונגו בלבד. חוקרים מטעם ״האקווריום של ניו-אינגלנד״ מצאו כי הזנים הדומיננטיים בנהר הם: מורמיריים, אמנוניים, חריתיים, שפמנונים וקרפיונים. דגים אלו נעזרים ביתרונותיו של הנהר ובאוצרות הטבע שלו כדי לשרוד ותופסים מחסה מטורפים בעזרת מחייה בקרבת הצמח איכהורניה עבת הרגל שגדל על גדות הנהר. צמחים וחרקים שנמצאים בנהר משמשים כמקור מזון להמון דגים צעירים ובוגרים.
בשולי נהר קונגו חיים גם זוחלים רבים, הבולטים שביניהם הם הקרוקודילים. צבים חצי-ימיים נמצאים בו גם כן, כמו גם כמה זנים של נחשים ימיים. באזור שפך הנהר ניתן למצוא גם יונקים מזנים נדירים כמו היפופוטמים, שני זנים של לוטרות ופרת-ים.
יובלים הנשפכים לנהר

מסודרים בסדר עולה מהיובל הקרוב ביותר לשפך עד המוצא.
חיי השבט בנהר

כמעט כל התושבים שחיים באזור הנהר עוסקים בדיג. לאורך קטעים קצרים בהם יש זרימה חזקה של מפלים קטנים, קיימים מספר מצומצם של שבטים אשר מתעסקים בדיג. אנשי הווגניה (Wagenia) של מפלי סטנלי והמניאנגה החיים במורד בריכת מלאבו מחברים מלכודות למקלות ולסכרים.
דיג בעל אופי שונה נערך באזורים הבוציים. בין שבטים אלו נמנים גם אנשי שבט הנגומבה, המכונים "אנשי מים", אשר מאכלסים את האימברי-נגירי ואת המשולש שנוצר על ידי קונגו והאובנגי. בנוסף ישנם דייגי ביצות השוכנים בלגונות והיערות המוצפים, באזור בו נפגשים נהר הקונגו והעלימה, ליקואלה וסנגה.
לדיג זה יש השפעה על הדגה בנהר. בדיג בדרך-כלל משתמשים ברשתות זימים, רשתות חוטים, רשתות יצוק וסלסלות דגים, אך יש כאלה אשר הרחיבו את אמצעי הדיג ומשתמשים באביזרי דיג לא חוקיים כמו חומרי נפץ, רעלים ורשתות בגודל לא חוקי (רשתות שגודלן קטן מ-3 ס״מ). אמצעים אלה גורמים לציד יתר ודעיכה של מספר הזנים החיים באזור ואף עלולים לגרום להכחדתם.
כלכלה

בזכות אורכו של הנהר והסתעפויותיהם של הנהרות והנחלים היוצאים מהנהר, שאורכם הכולל הוא כ-14,480 קילומטרים, הנהר משמש למסחר של תבואה חקלאית, עצים, מינרלים, שמנים ועוד בכל אזור מרכז אפריקה. הנמלים הראשיים בנהר הם קינשאסה וקיסנגני, וספינות קיטור נעות בינם לאורך כל ימות השנה.
נהר קונגו הוא המקור הפוטנציאלי הגדול ביותר לאנרגיה כוח הידרואלקטרי וההערכה היא כי הפוטנציאל ההידרואלקטרי של אגן קונגו מסתכם בכשישית מהמשאבים העולמיים הידועים, אך רק חלק קטן ממשאבים אלו מנוצל. רק לאתר אינגה לבדו, שנמצא במעלה הנהר ממטאדי, יש פוטנציאל כוח המוערך בלמעלה מכ-30,000 מגה וואט, אך למרות היוזמות הממשלתיות הכוח הידרואלקטרי אינו מפותח מספיק כרגע.
הערות שוליים

1 2 3  Congo River | river, Africa, Encyclopedia Britannica (באנגלית)
↑  The Congo River, Mongabay
↑  Avijit Gupta, Large Rivers: Geomorphology and Management, John Wiley & Sons, 2008-02-28, ISBN 978-0-470-72371-5. (באנגלית)
↑  Congo River - New World Encyclopedia, www.newworldencyclopedia.org (באנגלית)
↑  Fish of the Congo River | WWF, wwf.panda.org
| --- | --- |
בקרת זהויות :  GND: 4032096-0  NARA: 10046175  NKC: ge311619  VIAF: 237691217   WorldCat (עם VIAF): 237691217 
נהר קונגו ויובליו
קלונוס

קלונוס (מן המילה היוונית לתנועה מבולבלת אלימה) או ריטוט היא סדרה של התכווצויות שרירים לא רצוניות והרפיה. קלונוס הוא סימן לבעיות נוירולוגיות מסוימות והוא קשור, במיוחד, לנגעים בתאי עצב מוטוריים עליונים כמו בשבץ, טרשת נפוצה פגיעה בחוט השדרה ואנצפלופתיה כבדית. שלא כמו הרעידות הקטנות, הספונטניות הידועות כפסציקולציה (התכווצות שרירים קטנה ומקומית) הנגרמת, בדרך כלל כתוצאה מפתולוגיה בתאי העצב המוטוריים הנמוכים, הרי קלונוס גורם לתנועות גדולות המתחילות בדרך כלל על ידי רפלקס.
קלונוס שכיח ביותר בקרסוליים שבהם יש כיפוף מהיר של הרגל כלפי מעלה (dorsiflexion). הוא יכול להיות גם בברכיים שם הוא מתבטא בדחיפה מהירה של פיקת הברך (לכיוון אצבעות כף הרגל). רק קלונוס מתמשך (5 פעימות או יותר) נחשב בלתי תקין.
קלונוס המופיע אחרי החדרת תרופות מסוג סרוטונין מנבאות, כמעט בוודאות, הרעלת סרוטונין.
ראו גם

מיוקלונוס
התקף טוני-קלוני
הערות שוליים

↑  רִטּוּט במילון רפואה (תשנ"ט), באתר האקדמיה ללשון העברית
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
קנו (מדינה)

קנו (באנגלית: Kano) היא אחת מ-36 המדינות המרכיבות את ניגריה, וממוקמת בצפון הארץ. קנו היא המדינה הגדולה ביותר מבחינת מספר תושביה. קנו נוסדה ב-27 במאי 1967. עד שנת 1991 קנו כללה גם את מדינת ג'יגווה אשר התפצלה ממנה בסופו של דבר. מלבד ג'יגווה היא גובלת במדינות קצינה, באוצ'י וקדונה. בירתה היא העיר קנו, שעל שמה נקראת המדינה. השפה הרשמית היא האוסה.
אחד המרכיבים החשובים של הכלכלה המקומית הוא החקלאות אשר נפוצה בפריפריה של קנו. הייצור החקלאי המקומי כולל אורז, תירס, דורה, לוביה ודוחן. ייצור זה מהווה מקור לאוכל עבור תושבי קנו, בעוד שהייצוא כולל אגוזים וכותנה. קנו היא יצרנית גדולה של שום, עורות, גומי ערבי, סויה, שומשום ופלפלת צ'ילי. הפעילות המסחרית הראשונה החלה בקנו במהלך המאה ה-16. בהמשך האזור הפך למרכז מסחרי חשוב באפריקה.
קנו היא המרכז התעשייתי הגדול ביותר בניגריה אחרי מדינת לאגוס והגדול ביותר בצפון הארץ. הייצור התעשייתי המקומי כולל טקסטיל, הנעלה, פלסטיק, קוסמטיקה וכו'.
קונסטנטיוס גאלוס

פלביוס קלאודיוס קונסטנטיוס גאלוס (Flavius Claudius Constantius Gallus;‏ 325–354) היה קיסר רומאי, שליט זוטר תחת שלטונו של קונסטנטיוס השני ובן השושלת של קונסטנטינוס הגדול. הוא היה המושל של הפרובינציות המזרחיות ושלטונו הקצר לא הותיר חותם של ממש על ההיסטוריה העולמית אך הוא זכור כמי שדיכא את מרד היהודים הידוע כמרד גאלוס. בסיכומו של דבר שלטונו היה כושל, עורר מירמור בקרב תושבי פרובינציות המזרח ומשנדרש לדין וחשבון נאסר והוצא להורג.
קורות חייו

גאלוס היה בנו של יוליוס קונסטנטיוס ואשתו גאלה הוא היה נכד לקונסטנטיוס כלורוס מייסד השושלת של קונסטנטינוס ואשתו השנייה פלאביה מקסימיאנה תאודורה.
גאלוס נולד בשנת 325 בעיר מאסה מריטימה שבאיטליה. מעט מאוד ידוע על ילדותו. ככל הנראה הוא היה תחת חסותו של אוסביוס מניקומדיה ביחד עם יוליאנוס הכופר בעיר ניקומדיה ולאחר מכן בקונסטנטינופול עד למותו של אוסביוס בשנת 341. ביחד עם יולינוס הוא נשלח לחינוך בחצר המלכותית בקפדוקיה.
עם מותו של קונסטנטינוס הגדול בשנת 337 ערכו בניו ויורשיו קונסטנטיוס השני, קונסטנטינוס השני וקונסטנס טיהור מהיר ואכזרי בקרב בני המשפחה. אחיו של גאלוס ובני משפחתו נרצחו ורק הוא, אחיו יולינוס ובן דודם נפוטיאנוס נותרו בחיים. ככל הנראה גילם הצעיר של הניצולים ומעמדם השולי בהיררכית הכוח הרומאית מנעו את הצורך להוציאם להורג.
משהתגבשה אחיזתם בשלטון קונסטנטיוס האחים נפגשו בעיר סירמיום זמן קצר לאחר מכן וסיכמו על חלוקת שטחי האימפריה ביניהם. קונסטנטיוס קיבל את הפרובינציות המזרחיות ובהן תרקיה, סוריה ומצרים וקבע את מושבו בקונסטנטינופול. קונסטנטינוס השני קיבל את השליטה על בריטניה וגאליה היספניה והיה עוצר לקונסטנס שרשמית שלט על איטליה אפריקה איליריקום פאנוניה ומקדוניה.
קורות חייו > מינוי לקיסר

בשנת 350 החלה האימפריה להתפורר בידי היורשים של קונסטנטין הגדול בתסריט שדומה להתפוררות הטטררכיה השנייה. קונסטנטינוס השני נהרג בעת עימות עם אחיו קונסטנס וזמן קצר לאחר מכן נהרג קונסטנס בידי מפקד צבאו מגנינוטיוס שהכריז על עצמו אוגוסטוס ושלט למעשה על הפרובינציות של גאליה היספניה ובריטניה. קונסטנטיוס השני נותר הצאצא והיורש היחיד שנותר בחיים לאחר שאחיו ושותפיו לשלטון מתו ואת מקומם תפסו מורדים שהכריזו על עצמם כאוגוסטוס והיו איום ישיר על שלטון השושלת שבית קונסטנטינוס. מהלכיו של מגנינוטיוס דחקו את קונסטנטיוס השני לפינה, הוא נאלץ להפסיק את המערכה במזרח מול האיום של האימפריה הסאסאנית על מנת להגן על כס השלטון. אך לא פנה מיד להילחם במורדים אלא פעל לבסס את שלטונו בשטחים שנותרו תחת השפעתו. כצעד ראשון הוא מינה את קונסטנטיוס גאלוס לשליט המזרח וחיתן אותו עם אחותו הבכורה קונסטנטינה מתוך מטרה לקשור אותו לצידו, להבטיח את נאמנותו ולפקח על צעדיו.
קורות חייו > תקופת שלטונו

בעוד קונסטנטיוס מנקה את ההתנגדות לשלטונו במערב ומביא את הלגיונות תחת מרותו הוא נאלץ להפנות את תשומת לבו למזרח. גאלוס שמונה לקיסר ואמור היה לשלוט בפרובינציות המזרחיות לשמור על השקט לאורך הגבולות ובתוך הפרובינציות נכשל במשימותיו ומאידך גילה התנגדות עיקשת עד כדי מרדנות כנגד פקודות קונסטנטיוס.
בשנת 351 בסמוך לכניסתו לתפקיד הקיסר ועל רקע אי היציבות באימפריה הרומית במהלך מרידתו של מגנינוטיוס והעימותים התכופים עם האימפריה הסאסאנית שערערו את הסמכות השלטונית הרומאית בפרובינציות המזרחיות, פרץ מרד בקהילות היהודיות של ציפורי וטבריה ("מרד גאלוס"). המורדים הצליחו תחילה להשתלט על שטחים משמעותיים בארץ ישראל וניצלו את דלילות הכוחות הצבאיים הרומאיים על מנת לכבוש את ירושלים. תגבורת רומאית בפיקודו של המצביא אורסיקינוס מנאמניו של קונסטנטיוס צעדה מאנטיוכיה אל תוך הגליל ודיכאה את המרד במהירות ויעילות.
גאלוס התקשה להתמודד עם אתגרים נוספים ובהם פשיטות של הסאסאנים ומרדנות של הפרובינציות אך איבד את השליטה כאשר תנאי רעב וקשיים כלכליים הביאו אותו לכל עימות עם האצולה המקומית, שורה של חוקים לא פופולריים שמטרתם איסוף מיסים ומשפטים מבוימים שמטרתם הכנעת ההתנגדות בקרב האוכלוסייה המקומית הביאו להתמרמרות שהגיע לאוזני קונסטנטיוס. שליחים שנשלחו על מנת לעמוד על מהות האירועים במזרח נאסרו והוצאו להורג בפקודת גאלוס.
גאלוס שנדחק לפינה המשיך את העימות וערך מסע טיהורים בקרב האצילים וקציני הצבא של הפרובינציה, בפקודתו נאסרו אזרחים ואנשי צבא שהואשמו בבגידה והוצאו להורג בהליך מקוצר. היסטוריונים רומאיים בני התקופה מתארים את גאלוס כאדם חלש שהיה חותמת גומי לשאפתנות ובעיקר לאכזריות וחוסר המעצורים של אשתו קונסטנטינה שפעלה מאחרי הקלעים. צעדים אלו ערערו את מעמדו של גאלוס במזרח הרומאי וגם דחפו את קונסטנטיוס לכלל מסקנה כי נדרשת פעולה דרסטית.
קורות חייו > הדחתו ומותו

קונסטנטיוס זימן את גאלוס לפגישה. גאלוס שחשד כי סר חינו בחצר האוגוסטוס שלח את אשתו קונסטנטינה על מנת ליישר את ההדורים אך תוכניתו עלתה על שרטון כאשר קונסטנטינה מתה ממחלה בעת המסע חזרה לאיטליה, בשלב זה נותר גאלוס ללא תמיכה מול קונסטנטיוס והתבצר באנטיוכיה אך התפתה לצאת לפגישה עם קונסטנטיוס במערב משנרמז או הובטח לו כי הוא יתמנה לאוגוסטוס לצידו של קונסטנטיוס.
בהגיעו לאיטליה נאסר גאלוס והוצא להורג בפקודת קונסטנטיוס.
היסטוריונים רומאיים בני התקופה מספרים כי גורלו של גאלוס נחרץ משהאשים את אשתו קונסטנטינה בתכנון וביצוע מעשים שהיו פסולים בעיני קונסטנטיוס, עם זאת משיצאה הפקודה להוצאתו להורג ניחם קונסטנטיוס על הפקודה וניסה להמתיק את גזר הדין אך אחר את המועד.
לקריאה נוספת

משה עמית, תולדות הקיסרות הרומית, ירושלים: הוצאת ספרים ע"ש י"ל מאגנס, 2002
אדוארד גיבון, שקיעתה ונפילתה של הקיסרות הרומאית, עברית: אריה ענבי, הוצאת "ספרי זהב", תל אביב, 1955.
The Cambridge Ancient History. Volume 13: The Late Empire, AD 337–425 Edited by Averil Cameron, University of Oxford, Peter Garnsey, University of Cambridge
הערות שוליים

↑  The Cambridge Ancient History. Volume 13: The Late Empire, AD 337–425 Edited by Averil Cameron, University of Oxford, Peter Garnsey, University of Cambridge page 2-4
| --- | --- |
בקרת זהויות :  GND: 102393923  ISNI: 0000 0000 0527 0692  TePapa: 68683  VIAF: 37304655   WorldCat (עם VIAF): 37304655
קיה רטונה

| --- | --- |

Kia Retona
 מאפיינים כלליים
 יצרן:  קיה
 שנות ייצור:  1998–2003
 הרכבה:  קוריאה הדרומית קוריאה הדרומית
 מודל קודם:  Asia Rocsta (אנ')
 מודל אחריו:  Kia Sportage (אנ')
 פלטפורמה:  הפלפורמה הראשונה של "Kia Sportage" (אנ')
 אורך:  4,000 מ"מ (יוצר בין השנים 1998-2000)  4,025 מ"מ (יוצר בין השנים 2000-2002)
 רוחב:  1,745 מ"מ
 גובה:  1,835 מ"מ
 משקל:  1,490-1,518 ק"ג
 בסיס גלגלים:  2,360 מ"מ 
 מפרט טכני
 מנוע:  4 צילינדרים, 2.0 ליטר (1,998 סמ"ק) המפיק 137 כ"ס ב-6,000 סל"ד, יחס דחיסה 9.2:1 (מנוע מאזדה מסוג "Mazda FE-DOHC engine" (אנ'), יוצר בין השנים 2000-2001)  4 צילינדרים, 2.0 ליטר  (1,998 סמ"ק המפיק 87 כ"ס ב-4,000 סל"ד, יחס דחיסה 21.1:1 (דיזל טורבו, יוצר בין השנים 1998-2001)
 מהירות מרבית:  150 קמ"ש (מנוע בנזין)  124 קמ"ש (מנוע דיזל)
 
קיה רטונה (באנגלית: Kia Retona) הוא SUV, מתוצרת יצרנית הרכב קיה שיוצר בין השנים 1998–2003 בקוריאה הדרומית.
דגם ה"קיה רטונה" התבסס על דגם הג'יפ הצבאי "KM131 Jeep" (אנ').
סוגי מנועים

מנוע בנזין
מנוע דיזל (מגדש טורבו)
מפרט טכני

הנעה כפולה 4x4
3 דלתות
תמונות

"קיה רטונה"
"קיה רטונה"
"קיה רטונה"
"קיה רטונה"
"קיה רטונה"
"קיה רטונה"
ראו גם

KM131 ג'יפ
קיה
לקריאה נוספת

קיה רטונה - תמונות
הערות שוליים

↑  קיה רטונה - היסטוריה ותמונות friendlykia.com/blog/kia-retona-model-history-and-photos
↑  קיה רטונה encyklopedia.moto.pl/kia/retona
ציורי הקיר בחוואשאן

הנוף התרבותי של אמנות האבן של דְזְווֹגְ'יָאנְג חְווָאשָׁאן (בסינית: 花 山崖 壁画 בפין-יין: Huāshān yá bìhuà) הוא מקבצים נרחבים של אמנות סלע היסטורית, שצוירו על פני מצוקי אבן הגיר במחוז גואנגשי בדרום הרפובליקה העממית של סין, קרוב לגבול עם וייטנאם, במשך תקופה של כמה מאות שנים לפחות. האתר המרכזי של הציורים משתרע על צוקים בגדה המערבית של הנהר מינג (明江, בפין-יין Míng Jiāng, "נהר זוהֵר") שהוא יובל של הנהר דזווג'יאנג. אזור הציורים הוא חלק משמורת הטבע נוֹנְגְגָאנְג ושייך לעיירה יָאודָה בנפה נינגמינג במחוז גואנגשי. ב-15 ביולי 2016 הוכרז הנוף התרבותי של אמנות האבן של דְזְווֹגְ'יָאנְג חְווָאשָׁאן, הכולל 38 אתרי ציורים, כאתר מורשת עולמית על ידי ארגון אונסק"ו. זהו אתר המורשת העולמית ה-49 ברפובליקה העממית של סין.
האזור המצויר המרכזי לאורך הצוק הוא ברוחב 170 מטרים ובגובה 40 מטרים, והוא אחד מציורי הסלע הגדולים ביותר בסין. הציורים מתחילים מגובה 30 עד גובה 90 מטרים מעל הנהר. האזור העיקרי מכיל כ-1,900 דמויות המסודרות בכ-110 קבוצות. הציורים נעשו בצבע אדום שהיה מורכב מאוכרה (המטיט), דבק חיות ודם. הן מתארות דמויות אנושיות כמו גם חיות יחד עם תופי ארד, סכינים, חרבות, פעמונים וספינות. גובהן של דמויות אנושיות בין 60 ל-150 סנטימטרים, אם כי דמות אחת צוירה בגובה של 3 מטרים.
משערים שהציורים הם בני 1,800 עד 2,500 שנים או בני 1,600 עד 2,400 שנים. התקופה שבה נוצרו משתרעת לכן מתקופת המדינות הלוחמות ועד שלהי שושלת האן בהיסטוריה של סין. משערים שמרבית הציורים "מתארים את אורח החיים והטקסים" של בני עם הלְווֹיְוֵּה (雒越, בפיניין Luòyuè), שמשערים כי היו האבות הקדמונים של הקבוצה האתנית של הג'וואנג, ששכנו בעמק הנהר דזווג'יאנג במהלך תקופה זו. עם זאת תיארוך פחמן-14 העלה שהציורים העתיקים ביותר הם בני 16,000 שנים, בעוד שהחדשים ביותר הם בני 690 שנים.
תערוכה במוזיאון הלאום של הג'וואנג בעיר צ'ונְגְדְזְווֹ (崇左市壮族博物馆) מוקדשת להיסטוריה ולפרשנות של הציורים.
אתר המורשת העולמית

אתר המורשת העולמית מורכב משלושה אזורים נפרדים הכוללים בסך הכול 38 אתרי אמנות סלע. סך כל השטחים הכלולים באתר המורשת העולמית הוא 66,216 דונם המוקפים באזורי חיץ, אשר סך כל שטחם הוא 121,490 דונם. השטח הכולל הוא אפוא 187,706 דונם.
| מספר האתר | מיקום | קואורדינטות | נהר | אתרים | שטח האתר (דונם) | שטח אזור החיץ (דונם) | שטח כולל (דונם) |
| --- | --- | --- | --- | --- | --- | --- | --- |
| 1508-001 | הנפות נִינְגְמִינְג ולונְגְג'וֹאוּ בצ'ונְגְדְזְווֹ | 22°15′20″N 107°01′53″E﻿ / ﻿22.25556°N 107.031389°E﻿ / 22.25556; 107.031389 | מינג | 4 | 16,288 | 27,253 | 43,542 |
| 1508-002 |  הנפה לונְגְג'וֹאוּ בצ'ונְגְדְזְווֹ | 22°23′33″N 107°05′34″E﻿ / ﻿22.3925°N 107.09277777778°E﻿ / 22.3925; 107.09277777778 | דזווג'יאנג | 16 | 25,065 | 53,311 | 78,376 |
| 1508-003 | המועצה גְ'יָאנְגְג'וֹאוּ והנפה פֿוּסְווֵי בצ'ונְגְדְזְווֹ | 22°32′42″N 107°35′39″E﻿ / ﻿22.545°N 107.59416666667°E﻿ / 22.545; 107.59416666667 | דזווג'יאנג | 18 | 24,863 | 40,925 | 65,788 |
הערות שוליים

1 2 3 4 5 6 7 8 9  Guo Hong, Han Rubin, Huang Huaiwu, Lan Riyong, and Xie Riwan: Types of Weathering of the Huashan Rock Paintings, Pages 311-315 in: Agnew, Neville, ed., Conservation of Ancient Sites on the Silk Road: Proceedings of the Second International Conference on the Conservation of Grotto Sites, Mogao Grottoes, Dunhuang, People's Republic of China, June 28-July 3, 2004. Los Angeles: The Getty Conservation Institute, 2010.
1 2  Zuojiang Huashan Rock Art Cultural Landscape
↑  אתר המוזיאון (בסינית)
קיה קומבי

| --- | --- |

Kia Combi, שנת 1993
 מאפיינים כלליים
 נקרא גם:  Asia Combi  Kia Power Combi
 יצרן:  "Asia Motors" (אנ')  קיה
 שנות ייצור:  1983–2002
 הרכבה:  קוריאה הדרומית קוריאה הדרומית
 מודל אחריו:  Hyundai County
 סיווג:  מיניבוס
 אורך:  6.30 מטר
 רוחב:  2.0 מטר
 גובה:  2.68 מטר
 בסיס גלגלים:  4.015 מטר
 מפרט טכני
 מנוע:  4 צילינדרים, 3,296 סמ"ק, המפיק 120 כ"ס מנוע יונדאי סוג "Hyundai D4AL TD I4" (מנוע בנזין)  4 צילינדרים, 3,907 סמ"ק, המפיק 140 כ"ס מנוע יונדאי מסוג ""Hyundai D4DA TD  (מנוע בנזין)  4 צילינדרים, בטור, 2,977 סמ"ק, מנוע מאזדה מסוג "Mazda HA diesel" (מנוע דיזל)  6 צילינדרים, בטור, 3,749 סמ"ק, מנוע מסוג "VM 638 OHV" (מנוע דיזל)  6 צילינדרים, 4,052 סמ"ק, המפיק 100 כ"ס ב-3,600 סל"ד מנוע מאזדה מסוג "4.1 L ZB" (מנוע דיזל)
 הילוכים:  תמסורת ידנית - 5 מהירויות
קיה קומבי (באנגלית: Kia Combi, בקוריאנית: 기아 콤비) הוא מיניבוס מתוצרת יצרנית הרכב הקוריאנית קיה שיוצר בין השנים 1984–2002.
דגם ה"קיה קומבי" יוצר על ידי יצרנית הרכב הדרום קוריאנית "Asia Motors" (אנ') (שם מלא: "Asia Motors Industries Co., Ltd") שהייתה בבעלות קיה החל משנת 1976. בשנת 1999 נסגרה "Asia Motors" והייצור נמשך באמצעות "קיה מוטורס".
קיה קומבי

קיה קומבי הושק באוקטובר 1983
יוצרו 22,016 יחידות
קיה קומבי שימש בעיקר כמיניבוס עירוני, אוטובוס תיירים, אוטובוס בית ספר, אוטובוס הסעות ואוטובוס ציבורי. הדגם שימש בעיקר כמכונית ספרייה ניידת, משטרה ואוטובוס בשרות הכבאים.
דגמי "קיה קומבי"

"AM805" (יוצר בין השנים 1983-1988)
"AM815" (יוצר בין השנים 1988-1993)
"AM825" (יוצר בין השנים 1993-1995)
"Combi" (יוצר בין השנים 1995-2002)
תמונות

"קיה קומבי" (משמאל)
"קיה קומבי"
"קיה קומבי"
"קיה קומבי"
ראו גם

קיה
קיה בונגו
לקריאה נוספת

"קיה קומבי" - תמונות
הערות שוליים

↑  "קיה קומבי" namu.mirror
↑  "קיה קומבי" blog.naver.com/PostView
↑  "קיה קומבי" דגם "AM825"  bobaedream.co.kr/cyber/CyberCar
↑  "קיה קומבי" דגם "AM825"  bobaedream.co.kr/cyber/CyberCar